Ekološki turizam
Ekološki turizam ili eko-turizam se može definirati kao turizam u kojem osviješteni putnici podupiru zaštitu prirode i okoliša na destinaciji koju su odabrali, kao i lokalnu zajednicu i njezinu kulturnu baštinu. Ili, drugim riječima, takvi turisti ne razmišljaju samo o tome da za uloženi novac dobiju što više, već žele što manje utjecati na područje koje su odlučili posjetiti, pritom pazeći da i lokalna zajednica zauzvrat dobije prihod koji joj osigurava egzistenciju. To znači da će preferirati konzumaciju domaćih, autohtonih proizvoda, po mogućnosti iz ekološkog, odnosno organskog uzgoja, kao i upoznavanje s običajima i kulturom tamošnjeg stanovništva. Često se takav oblik turizma veže uz posjet nekim zaštićenim prirodnim vrijednostima, kao što su primjerice nacionalni parkovi. Takvi putnici će voditi računa i o načinu prijevoza pa će se mnogi, imaju li mogućnosti, odlučiti za željeznicu, budući da ona manje utječe na okoliš od automobila.

Načela održivog (ekološkog) turizma:
 prepoznavanje važnosti baštine,
 briga o lokalitetima baštine,
 razvoj partnerstva za višestruku korist,
 ugradnja pitanja baštine u poslovno planiranje.
 ulaganje u ljude i lokalitete,
 oglašavanje i promoviranje odgovornosti u oblikovanju turističkih proizvoda,
 pružanje visoko kvalitetnih doživljaja posjetiteljima i
 uvažavanje prava i obaveza lokalnoga, autohtonog stanovništva.

Izvori 

Turizam
Turizam